Bliuviškių pradinė mokykla

Bliuviškių pradinė mokykla – buvusi dieninė, savarankiško mokymosi bendrojo lavinimo pradinė mokykla, veikusi Šakių rajono savivaldybėje, Griškabūdžio seniūnijoje, Bliuviškiuose, Totoraičio g. 14. Turėjo juridinio asmens kodą 9082443.Išregistruota institucija „Šakių r. Bliuviškių pradinė mokykla“ aikos.smm.lt

Mokyklos pastate įsikūręs bendruomenės centras. Priešais mokyklą, nuo gatvės pusės pastatyti paminkliniai akmenys „Bliuviškiams 320“ ir Sausio 13-osios laisvės gynėjui Apolinarui Povilaičiui atminti. Pakabinta ąžuolinė atminimo lenta „1964–2005 m. čia buvo Bliuviškių pradinė mokykla“. Išlikęs mokyklos stadionas su senaisiais sporto pratybų įrengimais.

 Istorija 

Pradinė mokykla Bliuviškiuose pradėjo veikti 1965 m.

2003 m. Bliuviškių pradinė mokykla kartu su Degutinės, Patašinės pradinėmis mokyklomis reorganizuota, prijungiant prie Griškabūdžio vidurinės mokyklos.Bliuviškių, Degutinės ir Patašinės pradinių ir Griškabūdžio vidurinės mokyklų reorganizavimo projektas sakiai.lt 2003-07-17, Nr. T-120 2005 m. uždaryta.

 Šaltiniai 

Kategorija:Buvusios Šakių rajono savivaldybės mokyklos
Kategorija:Bliuviškiai
Kategorija:Lietuvos pradinės mokyklos